Segelintir Masyarakat Masih Tidak Tahu Peraturan Baru Cermin Tinted
Channel: Durian dan Timun
Date: 27/08/2019

[ JENAYAH MINGGU INI ]

SEBANYAK 418 notis dikeluarkan atas pelbagai kesalahan termasuk cermin gelap dalam Operasi Pengarah Jabatan Pengangkutan Jalan ,JPJ Wilayah Persekutuan Kuala Lumpur Bilangan 3/2019 di Plaza Tol Sentul Pasar, di Lebuhraya Duta-Ulu Kelang ,DUKE, Kuala Lumpur, malam tadi.

Pengarah JPJ Wilayah Persekutuan Kuala Lumpur Datuk Ismail Mohd Zawawi berkata, dalam operasi bermula jam 8 malam tadi yang disertai 42 pegawai dan anggota, sebanyak 956 kenderaan diperiksa.

Daripada jumlah itu, sebanyak 196 notis dikeluarkan kerana cukai jalan tamat tempoh, 112 notis kesalahan membabitkan lesen, 83 notis bagi cermin gelap, sembilan notis nombor pendaftaran tidak mengikut spesifikasi, dua notis atas kesalahan cermin sisi dan 16 notis kesalahan lain-lain.

Ismail berkata, operasi itu memberi tumpuan kepada kesalahan cermin gelap memandangkan masih ramai dalam kalangan masyarakat tidak memahami peraturan terbabit.

Beliau berkata demikian dalam sidang media selepas operasi pada malam tadi.

Terdahulu, Menteri Pengangkutan Anthony Loke mengumumkan tiada had ditetapkan bagi kadar ketelusan cahaya tampak untuk cermin kiri dan kanan penumpang serta belakang bagi kenderaan persendirian.

Sebelum ini, ketelusan cahaya tampak ditetapkan pada kadar 30 peratus seperti digariskan dalam Kaedah-Kaedah Kenderaan Motor (Larangan Mengenai Jenis-Jenis Kaca Tertentu) 1991.

Pihak JPJ juga turut menyita lapan kenderaan termasuk sebuah motosikal dalam operasi.

#MKLCRIMEDESK
#TINTED
#JPJ
__

Like, Follow & Subscribes us at
Facebook  https://www.facebook.com/metronewsmedia
Twitter  https://twitter.com/twt_metronews
Instagram http://instagram.com/metronewskl


We are news provider to local TV stations & international news agencies. We are EVERYWHERE & EVERYDAY! 

We welcome any suggestions or recommendations. If you have any original recording of crime news video that you want to share with, please contact us via email at mklcrimedesk@gmail.com
Stay tune with us for more crime news especially in Kuala Lumpur, Klang Valley and Malaysia!